Cymbidium
Store norske leksikon,Biologi,Planteriket,Dekkfrøete planter,Enfrøbladete planter,Aspargesordenen,Orkidéfamilien
Cymbidium er en slekt i orkidéfamilien med rundt 70 arter i tropiske strøk, fra Madagaskar over Øst-Asia til Australia. Denne slekta inneholder både jordlevende arter og epifyttiske arter, mange av dem har stengelknoller for lagring av vann og næringsstoffer. Denne slekta har både jordlevende arter, epifytter, noen berglevende og noen få bladløse saprofyttiske. De fleste artene har stengelknoller for lagring av vann og næreingsstoffer.
Blomstene har som regel fem blomsterblader som er ganske like og den sjette, leppa, er sterkt omdanna. Leppa hos mange arter er sammenligna med en båtform og slekta kalles gjerne «båtorkidé» i engelskspråklig litteratur. Leppa kan ha samme farge som de fem andre blomsterbladene, men kan også være en kontrast til disse. Flere av artene mangler nektar eller annen belønning og baserer seg på såkalt narrepollinering, men hvorvidt dette gjelder alle artene er ukjent. Bier har vært registrert som pollinatorer hos noen arter.Det er framavla mange hybrider av Cymbidium og i tillegg til flere av artene brukes disse som prydplanter. Les mer i Store norske leksikon orkidéfamilien